हम्पी कोनेरु
वह लड़कों के साथ भी प्रतिस्पर्धा में भाग लेती थीं। इसी दरम्यान अहमदाबाद में उन्होंने एशियन यूथ शतरंज चैंपियनशिप 1999 अपने नाम किया और वर्ल्ड जूनियर चैम्पियनशिप 2004 में वे संयुक्त रूप से पाँचवें स्थान पर रहीं। 2001 में कोनेरू ने वर्ल्ड जूनियर गर्ल्स चैंपियनशिप जीती। 2005 में, उन्होंने नॉर्थ यूरल्स कप का ख़िताब जीता जिसमें दुनिया की दस सबसेमज़बूत महिला शतरंज खिलाड़ी शामिल थीं। 2006 में, उन्होंने दोहा में एशियाई खेलों में व्यक्तिगत स्वर्ण पदक और देश के लिए मिश्रित टीम इवेंट में एक और गोल्ड जीता। 2015 में चीन के चेंगदू में हम्पी ने वीमेंस टीम चेस चैंपियनशिप में कांस्य पदक जीता। 2019 में, वह वर्ल्ड रैपिड चेस चैंपियन बनी, जिसके बाद केर्न्स कप में उन्हें जीत हासिल हुई, जिसमें दुनिया की 10 सर्वश्रेष्ठ महिला शतरंज खिलाड़ियों ने भाग लिया था।
पिंकी जांगड़ा
पिंकी, घरेलू प्रतियोगिताओं में कई प्रसिद्ध मुक्केबाजों को हराने के लिये जानी जाती है। उन्होंने लंदन ओलंपिक खेलों की कांस्य पदक विजेता और 6 बार की विश्व विजेता मैरी कॉम को नेशनल बॉक्सिंग चैंपियनशिप 2009 और राष्ट्रमंडल खेल 2014 के योग्यता परीक्षण में हराया है, साथ ही 5 बार की एशियाई विजेता और विश्व विजेता लैशराम सरिता देवी को नेशनल गेम्स और नेशनल बॉक्सिंग चैंपियनशिप 2011 में हराया है।